

До:

Министерство за информатичко општество и администрација

Бул. Св.Кирил и Методиј, бр.54

1000 Скопје

Република Македонија

Скопје, 21.01.2014

**Предмет:** **Доставуваље коментари и предлози за измени и/или дополнуваља на предлог текстот на НОВИОТ ЗАКОН ЗА ЕЛЕКТРОНСКИТЕ КОМУНИКАЦИИ објавен на 11.01.2014 година.**

Почитувани,

Во врска со предлог текстот на НОВИОТ ЗАКОН ЗА ЕЛЕКТРОНСКИТЕ КОМУНИКАЦИИ објавен на www.ener.gov.mk на 11.01.2014 година и упатената покана за доставување на предлози по истиот, ВИП ОПЕРАТОР ДООЕЛ Скопје (понатаму: Вип оператор) во табелата подолу (ТАБЕЛА ПРВА) ги доставува своите предлог измени и/или дополнувања, со соодветна аргументација на причините односно внесени коментари и образложенија за секоја предложена измена/дополнување. Коментарите за Глава деветнаесетта “Казнени и прекршочни одредби” се извдоени во засебна табела (ТАБЕЛА ВТОРА).

Посочуваме дека сите предложени измени и дополнувања дадени од страна на Вип оператор се од конструктивни причини, во насока на надминување на недоречености и реална практична потреба од допорецизирање на одредени аспекти. Исто така ве молиме да имате во предвид дека при подготвувањето на табелата која ја доставуваме во прилог извршивме и споредбени анализи на соодветните законски одредби од други европски држави и во предвид ја зедовме и Регулативната рамка на Европската унија од 2009 година.

Се надеваме дека дадените предлози ќе бидат темелно проучени и земени во предвид при изготвувањето на финалниот текст на новиот Закон за електронските комуникации.

Вип операторстои на располагање за дополнителни информации и дискусии по доставените предлози.

Со почит,

ВИП ОПЕРАТОР ДООЕЛ Скопје.

ТАБЕЛА ПРВА –

Коментари и предлози на ВИП ОПЕРАТОР ДООЕЛ СКОПЈЕ

за измени и дополнувања на предлог текстот на

НОВИОТ З А К О Н ЗА ЕЛЕКТРОНСКИТЕ КОМУНИКАЦИИ

објавен на www.ener.gov.mk на 11.01.2014 година

|  |  |  |
| --- | --- | --- |
| **Одредба** | **ПРЕДЛОГ забелешка измена и/или дополнување**  | **КОМЕНТАР** |
| **Член 2 алинеја 4** | - обезбедување на ефикасна и одржлива конкуренција на пазарот за електронски комуникации; | Вип оператор смета дека со предложеното допрецизирање ќе се даде јасен сигнал на инвеститорите и операторите дека конкуренцијата покрај тоа што треба да е ефикасна треба да биде и одржлива, односно треба да се осигура регулативна рамка која ќе обезбеди можност и за остварување заработка на страна на операторите, со цел да се овозможи нивно нормално функционирање и инвестициски активности во нови технологии и на подолг период.  |
| **Член 3 став (20)** | 20. **Физичка инфраструктура** е секој елемент од мрежа кој не е активен како цевки, столбови, канали, контролни комори, шахти, кабинети, неосветлени оптички влакна / оптички и други кабли, кабелски инсталации во згради или влезови во згради, антенски инсталации, кули и нивни придружни средства; | Со оглед на фактот што дефиниција од овој тип не е пропишана во директивите на Европската Комисија, сметаме дека описот соодветно треба да се прошири со предложениот текст заради поголема прецизност и сеопфатност на дефиницијата, а кога станува збор за пасивните мрежни елементи. |
| **Член 6 став (4)** | (4) Агенцијата во својата работа е независна од било кој државен орган или тело, односно организација формирана од државен орган,како и од друго правно или физичко лице кое обезбедува електронски комуникациски мрежи и/или услуги, при што во извршувањето на своите законски надлежности не смее да бара ниту да прима упатства и насоки за своето работење од било кој државен орган или тело формирано од државен орган или било која друга организација. | За цели на запазување на принципот на транспарентност како еден од принципите на кои особено е ставен акцент во регулативна рамка на Европската комисија од 2009 година, Вип оператор смета дека ЗЕК треба да вклучи одредба од овој тип, со која јасно и недвосмислено ќе се потврди независноста на Агенцијата и нејзиното транспарентно изземање од било какви влијанија на други надлежни тела кои делуваат во Република Македонија. Предлог текстот е во согласност со Хрватскиот ЗЕК (член 5 став (6)). |
| **Член 7 став (1) алинеја 1** | а) гарантирање дека корисниците добиваат максимална корист што се однесува до изборот, цената и квалитетот; | Вип оператор смета дека лицата со инвалидитет, старите лица и лицата со посебни социјални потреби потпаѓаат под генералниот опис на корисник и од тука гаранцијата за максимална корист од овој став сметаме дека ја подразбира вклученоста и на овие групи на лица, со што истите не треба посебно да се означуваат и издвојуваат.Дополнително, сметаме дека терминот “максимална корист” е премногу општ и може да доведе до различни и субјективни толкувања при утврдувањето на користа, на основа на што предлагаме негово допрецизирање или изземање. Посочуваме дека овој став не е во целосна усогласеност со одредбите на “USO Directive (2009)”. |
| **Член 7, став (2), алинеја 5** | (2) Агенцијата ги промовира интересите на граѓаните и тоа особено на следните начини: | Предлагаме бришење на оваа алинеја бидејќи истата не е дел од USO Directive (2009) Article 7 и Article 23a како одредби кои се однесуваат на лицата со посебни потреби (disabled users). Исто така, оваа одредба не е дел и од Хрватскиот ЗЕК. |
| **Член 13 став (4)** | (4) Пред да ги донесе актите од ставот (1) на овој член, Агенцијата задолжително одржува и јавен состанок со заинтересираните страни.  | За цели на запазување на принципот на транспарентност како еден од принципите на кои е особено е ставен акцент во регулативна рамка на Европската Комисија од 2009 година, Вип оператор смета дека предложената измена е во насока на транспарентно работење на Агенцијата во било кој сегмент од нејзиното работење со учество на стручната јавност. |
| **Член 29 став (8)** | (8) Нереализираните средства од финансискиот план на Агенцијата од претходната година, Агенцијата ќе ги пренесе во финансискиот план за наредната година, при што може да одлучи тие средства, или дел од нив, да се искористат за развој на електронските комуникации и информатичкото општество. | Вип оператор смета дека е неопходно бришење на посочениот дел од овој став ако се има во предвид заложбата за усогласување на ЗЕК со Директивите на регулативната рамка на ЕУ од 2009 година. Имено посочениот дел е во контрадикторност со член 6 став (1) од овој закон, според кој Агенцијата се основа како самостојно и независно непрофитно регулаторно тело, како и со одредбите на “Authorization Directive (2002/20/EC)”, Article (12) paragraph 1(a), paragraph (30) и Article (32) .Посочуваме, дека соодветна одредба постои и во Хрватски ЗЕК (член 16 став (6)), а која не вклучува дел како истиот кој погоре е предложен за бришење. |
| **Член 31 став (6-а) НОВ** | (6-а) Во случај кога е направена измена на одобрение за користење на радиофреквенции согласно со член 146 став (5) пред истекот на периодот од една година за кој однапред е платен надоместокот согласно став (5) од овој член, а во изменетото одобрение се предвидува плаќање на различен годишен надоместок за користење на радиофреквенции, потребно е да се изврши еднократна корекција на годишниот надоместок утврден во изменетото одобрение за вредноста пресметана како 1/365 од годишниот надоместок утврден согласно претходното одобрение, за секој преостанат ден кој следи по датумот на измената на одобрението до датумот до кој е платен годинешниот надоместок согласно претходното одобрение. | Поаѓајќи од искуствата при сопственото работење, Вип оператор често пати се соочува со ситуација кога на пример поради потребата од зголемување на преносниот капацитет на одреден радио линк, по наше барање се иницира измена на одобрението за користење на радиофреквенции во фиксна служба. Сегашната практика не предвидува можност за корекција на вредноста на годишниот надоместок пресметан согласно изменетото одобрение (за вредноста од годинешниот надоместок за која не се искористени радиофреквенциите пресметано согласно претходното одобрение), па се пристапува кон посложена процедура која предвидува укинување на постоечко одобрение и отпишување на сумата која преостанува, со вредноста на надоместокот која е платена однапред согласно претходното одобрение и издавање на ново одобрение. Следствено, за цели на олеснување на работењето, како на страна на операторите, така и на страна на Агенцијата, го предлагаме воведувањето на овој став и апелираме за негово прифаќање. |
| **Член 48 став (4)** | (4) Во случај кога се работи за сериозни повторени неусогласености, а мерките што Агенцијата ги презела согласно ставот (2) на овој член не ги дале очекуваните резултати, директорот на Агенцијата може да донесе решение со кое на операторот ќе му забрани обезбедување на електронски комуникациски мрежи и/или услуги, ќе му го отповика правото на користење на радиофреквенции, како и правото на користење на броеви и/или серии на броеви. | И покрај тоа што овој став е превземен од Authorization Directive (Член 10, став 5), Вип оператор предлага изземање на сврзникот “или” помеѓу зборовите сериозни и повторени, бидејќи истиот доведува до забуна при толкувањето кога ќе биде применлив овој став. Ова особено што недостасува прецизно објаснување за терминот “сериозни” неусогласености. Така, сметаме и дека терминот “сериозни” мора точно да се дефинира (во смисла на типови на предизвикани последици, штети и влијанија) бидејќи во спротивно се остава простор за различно и неодредено толкување на степенот на сериозност што дава дискреционо и субјективно право, а не објективно право на надлежниот орган што во крајна линија може неосновано да предизвика големи штети врз работењето и имиџот на операторот (т.е. може да доведе до престанок со работа односно негово затворање). |
| **Член 48 став (5)** | (5) Без оглед на одредбите од ставовите (1), (2), (3) и (4), во случај кога Агенцијата има доказ дека постои неусогласеност што претставува итна и сериозна закана за јавната безбедност, сигурноста или здравјето на луѓето, или ќе им создаде сериозни економски или оперативни проблеми на другите оператори или други корисници на радиофреквенции, директорот на Агенцијата ќе донесе решение со кое на операторот ќе му изрече итна времена мерка забрана за обезбедување на некоја услуга или на пакет на услуги со цел да се отстрани несусогласеноста. Рокот за кој е изречена времената мерка не може да биде подолг од три месеци. | Вип оператор смета дека околностите утврдени во овој став може да бидат субјективно толкувани и погрешно применети од страна на надлежниот орган, бидејќи цениме дека описот јавна безбедност или сериозни економски проблеми е прилично неодреден и растеглив, па во таа насока сметаме дека треба да се побара дообјаснување на овие термини за да се намали опсегот на околности кои може да се искористат како основ за оваа мерка. Посочуваме дека одредба со аналогна содржина како во овој став не постои во Директивите на Европската Унија од регулативната рамка од 2009 година. |
| **Член 49 став (1)** | (1) Решението на директорот на Агенцијата донесено во случај на повреда на одредбите на овој закон, прописите донесени врз основа на него, обврските наметнати од страна на Агенцијата, како и на усогласеноста со условите утврдени за користење на радиофреквенции и за користење на броеви и серии на броеви, е конечно, освен решенијата на директорот на Агенцијата донесени во врска со член 38 став (6), член 38 став (7), како и во врска со член 48 став (4) и член 48 став (5) кои не се конечни и против кои операторот има право на жалба пред Комисијата на Агенцијата во рок од 30 дена од денот на приемот на таквото решение. | Решенијата на директорот на Агенцијата со кои се налагаат сериозни мерки и кои имаат непосредно и директно влијание врз работењето на операторот (или вршењето на дејноста станува многу отежнато или невозможно), а со тоа и врз опслужувањето на неговите корисници, односно решенијата кои имаат за последица на пример одземање или запечатување на опрема или некоја друга тешка последица по операторот (одземање на правото за користење на радио фреквенции или сл.), **Вип оператор смета дека не треба да бидат** конечни согласно член 49, туку истите веднаш да подлежат на право на жалба до Комисијата на Агенцијата (т.е. да се со одложено дејство).  |
| **Член 52 став (1-а) НОВ** | (1-а) Издадените предупредувачки писмени известувања за повреда на пропис согласно член 48 од овој закон, застаруваат ако поминат три години од денот кога е сторена повредата заради која Агенција го издала предупредувачкото писмено известување. | Вип оператор предлага да се воведе овој нов член од причина што во став (1) е веќе дефинирана застареност на прекршок од аспект на правото за поведување на прекршочна постапка по одредена повреда, што секако има поголема тежина од предупредувањето во врска со повредата и со што сметаме дека има реална основа и самото предупредувачко известување да биде застарено ако поминат три години од денот кога е изречено. Ова е неопходно за да се обезбеди правна сигурност во работењето на операторите, бидејќи сметаме дека предупредувачките известувања не може да предизвикуваат правни последици засекогаш. |
| **Член 62 став (4)** | (4) Јавните електронски комуникациски мрежи и придружни средства, освен во случај кога не постои техничка можност, мора да се градат на начин што ќе обезбеди пристап и нивно заедничко користење согласно овој закон, а со цел да се обезбеди заштита на животната средина, заштита на просторот од непотребни интервенции, како и заштита на човековото здравје и безбедност. За таа цел, при градењето на овие електронски комуникациски мрежи и придружни средства мора да се предвиди поставување на пристапна точка која ќе го овозможи заедничкото користење на пристапниот дел на мрежата, за што Агенцијата ќе донесе одлука согласно членот 75 од овој закон. | Вип оператор предлага да се допрецизира делот “пристапниот дел на мрежата”, бидејќи сметаме дека треба да биде јасно за каков тип на пристапна мрежа станува збор и дали заедничкото користење ќе биде задолжително согласно овој став.  |
| **Член 64** | **Други обврски** | Вип оператор посочува дека ставовите од овој член не се утврдени во ниту една од директивите на Европската Комисија ниту пак се застапени во аналогна форма во регулативната рамка на ЕУ од 2009 година.  |
| **Член 64 став (4)** |  | Вип оператор предлага овој став да се избрише, бидејќи аналоген став, ниту пракса не е застапена во регулативната рамка на ЕУ од 2009 година.  |
| **Член 66 став (2) алинеја 4** | (2) Субјектот од ставот (1) на овој член може да го одбие барањето од ставот (1) на овој член, само во следниве случаи:сериозна интерференција, или (д) постојат расположливи алтернативни начини на пристап до физичка мржна инфраструктура на големопродажно ниво обезбедена од оператор на мрежа и соодветна за електронска комуникациска мрежа за обезбедување пренос со големи брзини. | Вип оператор смета дека **терминот “расположлив алтернативен начин”**  е недоволно јасно утврден и остава простор за различно толкување од страна на инволвираните страни и особено простор за злоупотреба од страна на субјектот од став (1) со цел да го доведе барателот на пристапот во понеповолна позиција на пазарот. Следствено предлагаме ставот д) да се допрецизира со утврдување на можните алетернативни начини и поврзување со утврденото во parаgraph 3, Article - Access to existing physical infrastructure од “Proposal for a REGULATION OF THE EUROPEAN PARLIAMENT AND OF THE COUNCIL on measures to reduce the cost of deploying high-speed electronic communications networks”. Конретно, посочуваме дека став (е) гласи:(e) the availability of alternative means of wholesale physical network infrastructure access provided by the network operator and suitable for the provision of high-speed electronic communications networks.Согласно ова, ја предлагаме измената на овој став. |
| **Член 67 став (11)** | (11) Оператор има право преку единствената информациска точка, во електронска форма, да поднесе барање за добивање на одобрение за градење за поставување на елементи за електронска комуникациска мрежа за обезбедување пренос со големи брзини. Со ова ќе се обезбеди барањето да биде проследено до соодветниот надлежен орган за издавање на одобрение за градење, да се следи почитувањето на роковите за издавање на одобрението за градење од страна на надлежниот орган, како и да се иницираат соодветни активности во случај на непочитување на овие рокови од надлежниот орган.  | Вип оператор го предлага ова дополнување со цел да се забрза процесот и да се гарантира поголема навременост во донесување на документите од страна на надлежните органи кои се вклучени во издавањето на одобрението за градење.  |
| **Член 75 став (2)** | (2) Агенцијата на операторот на јавни електронски комуникациски мрежи од ставот (1) на овој член може да му наметне и обврска за заедничко користење на електронските комуникациски кабли во зградата до првата концентрациска или до дистрибуциската точка, доколку таа се наоѓа вон зградата, во случај кога дуплирањето на ваквата инфрастуктура би било економски неефикасно или физички непрактично,во случај кога инвестициите се планирани во истата календарска година. | Вип оператор го предлага ова дополнување пред се водејќи се од потребата за координација со остварувањето на деловните планови на субјектите на пазарот. Сметаме дека е нереално од деловен аспект да се запрат планираните активности и да се чека соодветен погоден период за заедничко користење или пак некому непотребно да му се наметнат трошоци за непланиран развој на мрежата во области каде Агенцијата ќе одлучи да координира градежни работи. |
| **Член 75 став (5)** | (5) Операторот на јавни фиксни електронски комуникациски мрежи согласно ставот (1) на овој член   е должен, во рок од шест месеци пред да поднесе барање за издавање на одобрение за градење, на Агенцијата да и достави информации во врска со планираните градежни работи кои се однесуваат на изградбата на средства заради овозможување пристап до тие информации преку единствената информациска точка согласно членот 67 на овој закон. | Вип оператор ја предлага наведената измена, поаѓајќи пред се од фактот што изградбата на радио пристапните мрежи на мобилните оператори е со далеку поголема динамика од овде предвидените рокови, како и со многу поголема потреба од итност и можност за ниво на деталност во однос на условите и приликите кои владеат при изградбата на пристапните мрежи за обезбедување на фиксни телефонски услуги. Од тука, предлагаме овој став да се однесува исклучиво на операторите на јавни фиксни електронски комуникациски мрежи.  |
| **Член 87 став (1)** | (1) Агенцијата во согласност со овој закон може на оператор со значителна пазарна моќ на релевантен пазар да му наметне обврски да ги исполни сите разумни барања за пристап и користење на специфични мрежни елементи и придружни средства. | Вип оператор смета дека терминот “разумни” барања е недоволно јасно утврден и остава простор за различно толкување од страна на инволвираните страни и простор за злоупотреба. Следствено предлагаме да се утврди јасна дистинкција кое од барањата ќе се оквалификува како разумно, а кое не.  |
| **Член 91 став (5)**  | (5) Агенцијата може да ги регулира малопродажните цени на услугите на релевантниот пазар на кој постои ефективна конкуренција само кога е потребно да се обезбеди следното:* можност за крајните корисници на универзалните услуги да не мораат да плаќаат дополнителни трошоци кои не се потребни за обезбедување на тие услуги.
 | Вип оператор посочува дека ставот (5) не е составен дел од ниту една директива од регулативната рамка на ЕУ од 2009 година. Вип оператор смета дека правата на Агенцијата утврдени во став (5) се прекумерни, особено ако се има во предвид дека во случај кога постои ефективна конкуренција на одреден релевантен пазар не постои никаква основаност да се креираат посебни цени за одредени групи на корисници. Уште повеќе што на овој начин постои можност од креирање на дискриминаторна ценовна политика кон останатата и многу поголема корисничка база. Од тука сметаме дека најмалку првата алинеја од став (5) треба да се брише.  |
| **Член 94 став (6)** |  (6) Операторите кои на претплатниците им доделуваат телефонски броеви се должни податоците за своите претплатници да им ги достават на давателите на универзална услуга доколку истите дале согласност за тоа и во согласност со членот 112 од овој закон. | Вип оператор смета дека е потребно да се прифатат предложените измени пред се од аспект на почитување на правото на израз на волјата на претплатникот околу тоа дали е согласен или не неговите податоци да бидат објавени. Ваквата измена е соодветна на текстот од Член 112 (6) каде е јасно предвидена потребата од согласност на претплатник и право на нејзина измена. |
| **Член 99 став (2)** | (2) Цените на поединечните услуги опфатени во универзалната услуга мора да бидат еднакви на целата територија на Република Македонија. | Вип оператор посочува дека ваков став не е дел од USO Директивата (2009) и најмалку дека треба да се усогласи со став 4 од Член 9 “Affordability of tariffs” од USO Директивата (2009):*4. Member States may require undertakings with obligations under Articles 4, 5, 6 and 7* ***to apply common tariffs****, including geographical averaging, throughout the territory, in the light of national conditions or to comply with price caps.* |
| **Член 100 став (1) и став (2)** | **Член 100****Контрола на трошоци**1. Давателите на универзална услуга се должни кога е технички возможно да ги утврдат цените за обезбедување на универзалната услуга така што претплатниците на определени услуги што се обезбедуваат како универзална услуга не се должни да платат за средства или услуги што не се неопходни или не се потребни за обезбедување на универзалната услуга.
2. Давателот на универзална услуга е должен кога е технички возможно на своите претплатници да им обезбеди можност за контрола на трошоците преку:
 | Вип оператор го предлага ова дополнување од аспект на тоа дека не е можно во сите случаи од технички аспект да се имплементираат дистинктивни ограничувања како предложените во овој став. Идентичен коментар се однесува и на вториот став од овој член.  |
| **Член 101 став (1)** | (1) Давател на универзална услуга е должен на своите претплатници да им достави детална сметка во основно ниво со што ќе им овозможи проверка и контрола на трошоците за обезбедената услуга. | Вип оператор го предлага ова допрецизирање со цел да се изврши усогласување на овој став со “Universal Service Directive” (DIRECTIVE 2009/136/EC amending Directive DIRECTIVE 2002/22/EC), ANNEX I Part A: Facilities and services referred to in Article 10, каде е јасно индициран терминот “basic level of itemised bills”“(a) Itemised billingMember States are to ensure that national regulatory authorities, subject to the requirements of relevant legislation on the protection of personal data and privacy, may lay down the **basic level** of itemised bills which are to be provided by undertakings to subscribers free of charge in order that they can:” |
| **Член 106 став (3)** | (3) Агенцијата со одлука ги утврдува износите на средства кои операторите од ставот (2) на овој член ги уплаќаат во фондот од ставот (1) од овој член и кои не смеат да бидат повисоки од 0, 2% од вкупниот приход што го има операторот од обезбедување на јавни електронски комуникациски мрежи и/или услуги и не повеќе од 100.000 евра во денарска противвредност, на начин што износот на придонесот на секој поединечен опратор мора да биде сразмерен со уделот на неговиот остварен годишен приход во однос на вкупниот годишен приход на сите оператори кои се обврзани на придонес согласно овој член. Вкупниот износ од придонесите кои ги плаќаат сите оператори мора да одговара на висината на надоместокот, утврден во одлуката донесена согласно став (7) од член 105. | Согласно коментарите дадени во рамки на член 29 претходно, а врска со потребата од пропорционално утврдување на надоместоците во истиот, најпрво сметаме дека утврдената висина на овој годишен надоместок не соодветствува со реалните прилики на пазарот. Дополнително, посочуваме дека утврдувањето фиксна контрибуција во фонд за универзална услуга (УУ) без притоа да се зема во предвид реално утврдената сума која треба да се надомести, само непотребно ќе предизвика натрупување на прекумерни приходи на страна на Агенцијата што е во спротивност со заложбата на Европската регулативна рамка од 2009 година. Посочуваме дека во најголем дел од земјите членки на ЕУ наместо механизмот преку фонд за УУ, кој е опција на финансирање утврдена во ЗЕК, се применува предложениот (со измените во овој став) механизам за надоместување со поделба на основа на остварените приходи помеѓу сите оператори и давателите на услуги (вклучително и давателот на УУ) на реално настанатите трошоци на давателот на УУ, со цел нивно надоместување и тоа исклучиво кога би постоела потреба за истото, без да се утврдува фиксен процентуален износ од остварените приходи со вршење на работи со јавни комуникациски мрежи или обезбедување јавни комуникациски услуги. Вип оператор смета дека ова е подобар механизам за правично и транспарентно финансирање на УУ со кој ќе се овозможи реална и прецизна поделба на нетираните трошоци на страна на давателот на УУ помеѓу операторите. Значи, во спротивен случај при ползување на механизам кој е опција на финансирање преку фонд за УУ, сметаме дека фиксниот годишен надоместок само ќе причини собирање на прекумерни средства од субјектите на пазарот кои доколку не се потрошат за цели на компензација на нетираните трошоци за обезбедување на УУ непотребно ќе бидат акумулирани на сметката на Агенцијата која е во својство на непрофитно тело. Дополнително како показател за тоа колкава би требала да биде вкупната компензација за надоместување на реалните трошоци на давателот на УУ, би можел да послужи следниот графикон (извор Cullen International Tabela 20), на кој е прикажан нетираниот трошок од обезбедување на УУ по глава на жител во четири западно-европски земји. Доколку во приликите кои владеат во РМ го пресликаме на пример резултатот од Велика Британија каде се пресметани околу 0,20 Евра по глава на жител, ќе се дојде до показател дека вкупниот трошок кој би постоел за обезбедување на УУ би изнесувал околу 400.000 Евра што е уште една потврда дека утврдениот износ на средства кои треба да се издвојат во висина од 1% од остварените приходи е превисок. Така, ако се има во предвид дека вкупната вредност на пазарот на електронски комуникации во РМ, согласно Годишниот Извештај за развојот на пазарот на електронски комуникации на пример за 2011 година објавен од Агенцијата, изнесува околу 380 милиони Евра од што еден процент дава преголем акумулиран износ од дури 3,80 милиони Евра, нетираниот трошок од обезбедување на УУ по глава на жител во однос на проценката за бројот на население (2,052,722) согласно податоците од Завод на статистика со референтна дата 31.12.2009 година, би изнесувал приближно 2 Евра, што е дури десет пати поголем од пресметаниот во Велика Британија. Поради сето погоре наведено ги предлагаме измените и дополнувањата на овој став. Предлог текстот е во согласност со Хрватскиот ЗЕК (член 40 став (3)).  |
| **Член 107 став (2)** | (2) Договорот од ставот (1) на овој член треба да содржи и одредби дека претплатникот мора да биде информиран за сите предложени измени во условите наведени во договорот во рок не пократок од 30 дена пред воведувањето на измените, како и за правото дека во истиот период, без известување или последици може да го раскине договорот доколку не се согласува со предложените измени, доколку измената има непосредно влијание врз претплатничкиот договор. Формата и начинот на информирањето на претплатниците го утврдува Агенцијата со подзаконскиот акт од членот 108 став (2) на овој закон. | Вип оператор го предлага ова дополнување за цели на допрецизирање. |
| **Член 107 став (6)** | (6) Податоците наведени во ставот (5) на овој член можат да се користат само за: - склучување, надзор и престанок на претплатничките договори; - наплата на услугите, и- подготовка и издавање на телефонски именици согласно овој закон.- известувања кои се од интерес на претплатникот во врска со обнова, понуди и други административни работи | Вип оператор посочува дека одредба со идентична или слична содржина не постои во рамки на регулативната рамка на ЕУ од 2009 година. Следствено, Вип оператор смета дека истиот став може да придонесе до одредени непотребни ограничувања на страна на операторите, кои ќе бидат на штета на претплатниците. Следствено го предлагаме воведувањето на дополнителната потточка.  |
| **Член 107 став (7)** |  | Вип оператор посочува дека одредба со идентична или слична содржина не постои во рамки на регулативната рамка на ЕУ од 2009 година. Следствено, предлагаме да се брише. |
| **Член 107 став (8)** | (8) Операторите се должни да водат евиденција за сите воспоставени претплатнички односи (post-paid и pre-paid) која особено треба да содржи податоци за:-  име, презиме и, а за правното лице назив и-  матичен број или број на патна исправа, а за правното лице даночен број на правното лице.  | Сметаме дека податоците како ”име и презиме” и ”матичен број” или ”назив” и ”ЕДБ” за правно лице се сосем доволни еднозначно да биде идентификуван одреден претплатник и процесот на собирање на податоци и водење на евиденција само непотребно се обременува и за претплатникот и за операторот со податокот за адреса. Дополнително, посочуваме дека во речиси сите земји членки на Европската Унија, во националните закони за електронски комуникации не постојат аналогни одредби со кои се пропишува обврска за тоа кои податоци треба да бидат содржани во евиденцијата на операторите, а уште помалку е утврдена потребата од тоа да се обезбедува и податокот “адреса”. Потенцираме дека аналогниот член од “USO Dierctive (2009)” е исто така доста општ и не постојат детали од опфатените во овој став.  |
| **Член 107 став (8-а) НОВ** | (8-а) За обезбедување на точна евиденција на воспоставени претплатнички односи, секој корисник е должен на операторот или давателот на услуга со кој воспоставува претплатнички однос да му ги даде или достави своите точни лични податоци утврдени во став (8) од овој член, врз основа на оригинален и валиден документ за идентификација односно од извод од единствениот трговски регистар за правно лице согласно начините за собирање или ажурирање на податоците пропишани во подзаконски акт донесен од Агенцијата.  | Поаѓајќи од заложбите за водење на точна евиденција на воспоставените претплатнички односи со цел да се овозможи еднозначна и моментална идентификација на секој краен корисник, особено заради обезбедување на податоците на крајниот корисник да бидат веродостојно достапни за цели на истраги, процеси и обвинителни акти во врска со сериозни и тешки кривични криминални дела, како и имајќи ги во предвид последните измени на “Правилникот за видот и содржината на податоците кои операторите на јавни комуникациски мрежи и/или давателите на јавни комуникациски услуги се должни да ги објават во врска со општите услови за пристап и користење, цените и тарифите и параметрите за квалитет на јавните комуникациски услуги” во делот на водење на евиденција на претплатнички односи на претплатници на pre-paid системи, Вип оператор смета дека е неопходно во рамките на ЗЕК јасно и недвосмислено да се утврди инволвираност преку одговорноста и на самиот краен корисник при доставувањето на своите лични податоци во врска со став (7) од овој член како и на надлежните органи под чија управа се наоѓаат базите со податоците кои ги се регистрираат во системот за евиденција на операторите. |
| **Член 107 став (8-б) НОВ** | (8-б) Податоците добиени согласно став (8-а) од овој член операторот и/или давателот на услуги ги проследува до надлежната служба при Министерството за внатрешни работи со цел да се изврши проверка на податоците. Испраќањето и проверката на податоците треба да се изврши во реално време, при што операторот односно давателот на услуги нема да ги запише во евиденцијата за воспоставени претплатнички односи податоците за кои со проверката ќе се утврди дека не се веродостојни. |
| **Член 107 став (8-в) НОВ** | (8-в) За потребите на водење на евиденција за воспоставените претплатнички односи од претходниот став, Операторите на јавни комуникациски мрежи и давателите на јавни комуникациски мрежи и давателите на јавни комуникациски услуги имаат право да задржат и без согласност од претплатниците копија од лична карта, пасош или друг важечки документ за идентификација од домицилната држава или друга овластена институција од домицилната држава на претплатникот. Операторите на јавни комуникациски мрежи и давателите на јавни комуникациски услуги можат да побараат и други податоци потребни за идентификација и потврдување на идентитетот на Претплатникот или крајниот корисник на услугата. | Врз основа на обврските кои за Операторите на јавни комуникациски мрежи и давателите на јавни комуникациски услуги произлегуваат од член 107 став (8) погоре, во смисла на собирање на лични податоци за секој воспоставен претплатнички однос, а во насока на потврдување на нивнта веродостојност, точност и намалување на можноста за злоупотреба на туѓи лични податоци, предлагаме овој став да се дополни така што на Операторите на јавни комуникациски мрежи и давателите на јавни комуникациски услуги ќе им даде законски основ за задржување, обработување и чување на копија од личната карта односно документот за лична идентификација на претплатниците со кои воспоставуваат претплатнички однос дури и доколку претплатникот не даде експлицитна согласност за тоа. Сметаме дека со ЗЕК, како lex specialis за работењето на пазарот за електронски комуникации, треба да се даде ова право на Операторите на јавни комуникациски мрежи и давателите на јавни комуникациски услуги во моментот на воспоставување на претплатнички однос независно од волјата на претплатникот. Прифаќањето на оваа иницијатива и имплементирањето на истата како законско решение ќе претставува забележителен и значителен придонес кон посигурна база на податоци со која ќе располагаат операторите на јавни комуникациски мрежи и давателите на јавни комуникациски услуги како и сите засегнати органи и институции во системот со што ќе се овозможи значително зголемување на веродостојноста на податоците за претплатниците како дел од безбедносните мерки на државата. Ваква иницијатива веќе е спроведена и во банкарскиот сектор, со промените на Законот за изменување и дополнување на Законот за спречување на перење на пари и други приноси од казниво дело и финансирање на тероризам, при што на деловните банки им се овозможи копирање на документи за идентификација од своите клиенти без нивна согласност.  |
| **Член 107-а НОВ** | Член 107-а (НОВ)**Сметки** (1) Надоместоците за пристап и користење на услугите што ги плаќа претплатникот на операторот се претставуваат во форма на месечна сметка за сите видови услуги што ги користел претплатникот, во согласност со цените и тарифите утврдени во ценовникот на операторот. (2) Сметката од став (1) на овој член треба да биде јасна, читлива и лесно разбирлива за еден просечен претплатник и истата, покрај висината на надоместоците, треба особено да содржи и:- Датум до кој претплатникот треба да ја плати сметката,- Достапни начини на плаќање на сметката,- Информација за контакт со службата за грижа за корисници. (3) Сметката од став (1) на овој член е детална сметка во основна форма и  без приказ на поединечни податоци за сите видови услуги што ги користел претплатникот. (4) При склучувањето на претплатничкиот договор или потоа, операторот треба да му овозможи на претплатникот можност да избере дали доставата на сметката од став (1) се врши во електронска или печатена форма. (5) Операторот е должен да овозможи бесплатена достава на сметката од став (1) во електронска форма додека за достава во печатена форма операторот може да наплати разумен надоместок за печатење и достава на сметката од став (1).(6) Заради контрола на наплатениот износ за услугите по барање на претплатникот, операторот доставува и детална сметка со приказ на поединечните податоци за сите видови услуги што ги користел претплатникот во рок од пет работни дена од денот на приемот на барањето. (7) Доколку претплатникот дал согласност за прием на детална сметка од став (6) во електронска форма доставувањето е бесплатно, додека за доставувањето во печатена форма операторот може да наплати разумен надоместок за печатење и достава. | Вип оператор смета дека е неопходно да се изврши воведување на засебен член во рамки на законот со кој ќе се утврдат одредби кои подетално ќе ја утврдат содржината на месечната сметка на претплатникот за искористени услуги, нејзиното ниво на деталност, како и начинот и формата на издавање и достава. Посочуваме дека во рамки на “Universal Service Directive” е предвидено дека сметката може да биде во електронска или печатена форма, како и во нејзината основна форма (basic level) што би значело без приказ на поединечни податоци или пак со приказ на поединечните податоци за сите видови услуги што ги користел претплатникот, како негово неоспорно право да добие детална сметка од овој тип. Имајќи ги во предвид реалните трошоци кои се јавуваат на страна на операторот пред се за печатење и достава, Вип оператор смета дека е оправдано да се предвиди можност операторот да наплати разумен надоместок за печатење и достава на сметките со и без приказ на поединечни податоци за сите видови услуги што ги користел претплатникот, а по претходна дадена согласност од страна на претплатникот за начинот на достава на сметката во рамки на претплатничкиот договор. Посочувме дека согласно овој член, претплатникот во секој случај би имал можност за бесплатна достава во електронска форма на сметката како со приказ на податоци за услугите што ги користел така и без приказ. Уште повеќе, посочуваме дека во оваа насока се и заложбите на Владата на Република Македонија за креирање и поттикнување на Е-општество, па сметаме дека од особено значење ќе биде да се мотивираат претплатниците да ја добиваат сметката со и без приказ во електронска форма и по електронски пат, односно што помалку да ја добиваат преку директна достава во печатена форма.Конечно, би сакале да потенцираме и тоа дека во останатите индустрии, како на пример банкарската, комерцијалните банка применуваат единствено надоместок за достава на сметките во хартиена форма, правејќи дистинкција помеѓу електронска и хартиена форма на достапност на информациите, со што сметаме дека и телекомуникациската индустрија полноправно може да ги примени овие стандарди од погоре наведените причини. |
| **Член 108 став (1)** | (1) Операторите се должни да објавуваат транспарентни, соодветни и ажурирани информации за применливите цени и тарифи, за сите надоместоци во случај на раскинување на договорот од членот 107 став (1) на овој закон, како и информации за општите услови во однос на пристапот и користењето на јавните комуникациски услуги што ги обезбедуваат. Таквите информации се објавуваат во јасна, разбирлива и лесно достапна форма.  | Вип оператор посочува дека операторите не се во можност пред се од технички аспект да објавуваат споредливи информации за тарифите кои ги применуваат, пред се поради различната ценовна политика на креирање на тарифи кај секој од операторите на малопродажниот пазар. Токму од овие причини, во моментот Агенцијата унифицирано го врши објавувањето на споредливите тарифи од сите оператори по прибирање на истите по разни основи од страна на операторите и сметаме дека таа пракса треба да продолжи.  |

|  |  |  |
| --- | --- | --- |
| **Член 108 став (5)** |  | Вип оператор посочува дека постои практична и реална неможност операторите во Република Македонија да испраќаат информации за цената на чинење на услугите кои странскиот корисник ќе ги користи во Република Македонија пред се поради тоа што операторот во Република Македонија на кој роамира таквиот корисник нема претплатнички однос со истиот и не го знае неговиот тарифен план за користење на услуги во роаминг. Претплатничкиот однос е воспоставен помеѓу странскиот корисник и операторот во неговата матична земја му утврдува малопродажни цени за роаминг услуги во странство. Следствено, Вип оператор апелира за задолжително бришење на овој став кој не може да се спроведе во пракса.  |
| **Член 109 став (4)** | (4) Агенцијата може да го задолжи операторот да обезбеди определен минимален квалитет на услуга со цел да се спречи влошување на услугата и отежнување или забавување на преносот на сообраќај во мрежите притоа имајќи ги во предвид ограничувањата на користената технологија и инсталираниот капацитет на мрежата на операторот. | Во врска со став 4 од член 109, Вип оператор посочува дека утврденото во рамки на истиот не е во согласност со член 22 од “DIRECTIVE 2009/136/EC OF THE EUROPEAN PARLIAMENT AND OF THE COUNCIL of 25 November 2009 amending Directive 2002/22/EC on universal service and users’ rights relating to electronic communications networks and services”, како и со утврденото во рамки на став 3 од член 34 од Законот за електронски комуникации на Хрватска. Следствено, Вип оператор смета дека единствена обврска која е доволно да се аплицира е веќе наведената во рамки на став 1 и став 3 од овој член, особено што во рамки на став 3 е утврдено дека Агенцијата може со подзаконски акт да ги определи параметрите за квалитет на услугите кои треба да се мерат. Дополнително, посочуваме дека утврденото во рамки на став 2 е во согласност со наведеното во став 3 од член 22 од посочената Европска директива, каде исто така e дефинирано дека националните регулаторни тела можат да дефинираат параметри за минимален квалитет на услуга. Притоа, пред воведувањето на таков акт, потребно е националните регулаторни тела навремено да ја известат Европската комисија со конкретнo дефинирана предлог постапка за изведување на активностите, како и известување до “Body of European Regulators for Electronic Communications (BEREC)”, коишто ќе ги испитаат доставените информации, ќе дадат свои предлози и препораки, а со цел да се потврди дека истите нема негативно да влијаат врз фунционирањето на пазарот. На основа на сето погоренаведено, Вип оператор смета дека став 4 е непотребно дефиниран и истиот треба да се избрише. Притоа, доколку Министеството и натаму инсистира на обврската дефинирана во став 4 во кој се утврдува задолжение на операторот, потенцираме дека од големо и суштинско значење е да се прифатат предлог измените дадени во рамки на “Иницијални коментари и предлози за измени и дополнувања на првиот работен текст на НОВИОТ ЗАКОН ЗА ЕЛЕКТРОНСКИТЕ КОМУНИКАЦИИ” доставени до Министерството на 22.11.2013 година како дел од овој став. Имено вака дефинираната одредба е премногу генерална, поради што за цели на соодветно и правилно исполнување на истата, неопходно е да се земат во предвид ограничувањата на користената технологија и инсталираниот капацитет на мрежата на операторот. Ова, особено ако се имаат во предвид различните перформанси од аспект на квалитет кои се постигнуваат со различни пристапни технологии преку жичани и безжични медиуми. Особено потенцираме на ограничувањата на користените безжични пристапни технологии и инсталираниот капацитет на мрежата на одреден оператор на мобилна мрежа.  |
| **Член 110 став (2)** | (2) Владата на Република Македонија може да преземе и активности со цел да ја охрабри достапноста и користењето на радио и телекомуникациската терминална опрема наменета за крајни корисници со инвалидитет по пат на субвенции. | Вип оператор е на став дека достапноста на радио и телекомуникациската терминална опрема наменета за лица со инвалидитет особено може да се промовира по пат на државни субвенции со цел да бидат покриени реалните трошоци за нивна набавка и на страна на лицата со инвалидитет и на страна на операторите. |
| **Член 111 алинеја 2** | **Член 111****Дополнителни обврски**Агенцијата со подзаконскиот акт од членот 108 став (2) може на операторите кои обезбедуваат пристап до јавни комуникациски мрежи и/или обезбедуваат јавно достапни телефонски услуги да им утврди дополнителни обврски на целата или на дел од територијата на Република Македонија како:* обезбедување на сите или на некои од можностите за контрола на трошоци утврдени во членот 100 од овој закон, доколку истото е технички возможно или економски оправдано.
 | Имајќи во предвид пред се што вакви обврски не се утврдени во рамки на регулативната рамка на ЕУ од 2009 година, сметаме дека реално во пракса операторите може да се соочат со неможност да имплементираат одредени механизми за контрола на трошоци од технички аспект или пак да немаат економска оправданост за истото. |
| **Член 113 став (1)** | (1)  Давателите на услуги со додадена вредност се должни при објавување на своите услуги да дадат опис на услугата и нејзината цена на лесен и разбирлив начин. Забрането е да се доведуваат корисниците на услугите во заблуда со давање на погрешни или невистинити информации, или со прикривање на важни информации, како што е цената на услугата или ограничувањата за возраста на корисникот на услугата. | Вип оператор е на став дека во овој и следниот став не може да постои поделена одговорност односно превземање на истата од страна на операторот во случај кога за услугата со додадена вредност во целост е одговорен самиот давател на услугата со додадена вредност. Операторот ќе има одговорност само во случај кога и самиот ќе се јави во улога на давател на услуги со додадена вредност. |
| **Член 113 став (2)** | (2)  Давателите на услугата со додадена вредност се должни на почетокот на секој повик кон услугата со додадена вредност да обезбедат најава за цената на повикот и почетокот на наплата, како и овозможување прекин на повикот по најавата во разумен рок, а пред започнувањето на наплатата на повикот. |
| **Член 114 став (1)** | (1) Пристапот до и користењето на услуги и апликации преку јавните електронски комуникациски мрежи може да се ограничи само врз основа на судска одлука во случаи утврдени со посебен закон доколку истото е технички возможно. | Вип оператор посочува дека не во сите случаи ќе постои техничка можност да се гарантира правото на пристап и/или користење на услуги и апликации преку јавните електронски комуникациски мрежи. Дополнително посочуваме дека член со ваква содржина не постои во законите за електронски комуникации на Хрватска и Австрија, односно не е содржан во директивите на Европската Унија од 2009 година.  |
| **Член 115 став (2) и став (3)** |   | Вип оператор посочува дека член со ваква содржина не е содржан во директивите на Европската Комисија и следствено сметаме дека наметнатите обврски во став (2) и (3) се прекумерни на страна на операторите со реална техничка неможност да бидат реализирани. |
| **Член 117 став (2)** | (2) Операторите од ставот (1) на овој член се должни на лицата со инвалидитет да им овозможат пристап до броевите на службите за итни повици и единствениот европски број за итни повици “112“на начин кој е технички возможен. | Вип оператор го предлага наведеното бришење пред се поаѓајќи од техничката неможност и ограничувања истото да се реализира. Посочуваме дека истото не е утврдено ниту во DIRECTIVE 2009/136/EC OF THE EUROPEAN PARLIAMENT AND OF THE COUNCIL of 25 November 2009 amending Directive 2002/22/EC on universal service and users’ rights relating to electronic communications.  |
| **Член 119 став (2)** | (2) Операторите од ставот (1) на овој член се должни во најголема можна мера на лицата со инвалидитет да им овозможат пристап кон броевите од серијата на броеви која започнува со бројот 116 доколку постои техничка можност. | Согласно претходно наведеното Вип оператор смета дека е соодветно имплементацијата на овој член да се остави како опциона, односно во случај кога постои техничка можност.  |
| **Член 120 став (4)** | (4) Во случај на поднесување на приговор од ставот (1) на овој член операторот мора да го провери износот на кој е задолжен претплатникот или квалитетот на обезбедената услуга, па врз основа на извршената административна и/или техничка проверка да му достави одговор на претплатникот согласно став (8) на овој член. .  | Вип оператор посочува дека предвиденото издавање на потврда согласно овој став, непотребно ќе доведе до зголемен работен обем на страна на операторите, пред се поради потребните човечки ресурси и времето за приготвување на т.н. потврди на проверка. Согласно досегашната пракса сметаме дека е сосем доволно да се доставува одговор на приговорот на претплатникот со соодветно образложение за прифаќање или одбивање на приговорот. Секако, посочуваме дека како и до сега во случај кога претплатникот не е задоволен од одговорот има право со обраќање до Агенцијата да побара понатамошна заштита на своето право, а Агенцијата може да спроведе и инспекциски надзор со кој постои можност операторот да биде задолжен и по потреба да ја достави бараната потврда во овој став. Дополнително посочуваме, дека аналогна одредба не постои во директивите на Европската Унија од 2009 година.  |
| **Член 120 став (7)** | (7) Доколку се утврди дека операторот ги повредил одредбите од склучениот договор или неоправдано му го прекинал обезбедувањето на услугата на претплатник кој поднел приговор од ставот (1) на овој член поради повреда на одредбите од склучениот договор или приговор за неоправдан прекин во обезбедувањето на услугата, претплатникот има право да го раскине договорот без надоместок, со исклучок на надоместок пресметан според повластените цени (субвенциите) што ги добил од операторот за набавка терминална опрема, како и право на поврат на сите неоправдано наплатени парични средства. | Предлогот е за цели на допрецизирање, во случај кога претплатникот искористил одредени бенефиции со добивање на повластените цени (субвенции) за одредена терминална опрема.  |
| **Член 143 став (3)** | (3) Агенцијата издава привремено одобрение за користење на радиофреквенции за ограничена област на покриеност, наменети за испитувања, мерења и атестирање на радиокомуникациска опрема, за време не подолго од 1 година. | Вип оператор смета дека дефинираниот период од 90 дена за цели на тестирање на нови технологии е прекраток и истиот треба да се продолжи на период од една година со цел детално да се изврши процесот на испитувања, мерења и атестирање на соодветната радиокомуникациска опрема. |
| **Член 144 став (5)** | (5) Важноста на привремените одобренијата за користење на радиофреквенции од членот 143 ставови (3), (4) и (5) од овој закон може да се продолжува најмногу еднаш и најмногу за времетраење од 6 месеци. | Вип оператор смета дека во одредени ситуации би постоела реална потреба од продолжување и на доделното привремено одобрение.  |
| **Член 146 (1) з) - НОВ** | 1. Агенцијата може по службена должност да го измени одобрението за користење на радиофреквенции, во случаи на:

з) поради техничко-технолошки причини резултат на промени во работењето имателот на одобрението за користење на радиофреквенции. | Предлагаме овде да се воведе и начин за измена на одобрението на барање на операторот поради техничко-технолошки причини. Конкретно, како пример би ја посочиле прилично честата ситуација кога поради потребата за зголемување на преносниот капацитет на одреден радио линк по наше барање да побараме измена на одобрението за користење на радиофреквенции во фиксна служба. Сегашната практика не предвидува можност за корекција на вредноста на годишниот надоместок пресметан согласно изменетото одобрение (за вредноста од годинешниот надоместок за која не се искористени радиофреквенциите пресметано согласно претходното одобрение), поради што се пристапуваше кон посложена процедура која предвидува укинување на постоечко одобрение и отпишување на сумата која преостанува, а е платена однапред согласно претходното одобрение и издавање на ново одобрение. Следствено за цели на олеснување на работењето како на страна на операторите така и на страна на Агенцијата го предлагаме воведувањето на овој став. |
| **Член 146 став (6)** | (6) Доколку барањето од ставот (5) на овој член се однесува на случаите согласно со ставот (1) од овој член точки а), б), в), г), д) и з), Агенцијата ќе донесе решение за измена на одобрението за користење на радиофреквенции во рок не подолг од 30 дена од денот на приемот на барањето. | Согласно обрзложеното за воведување на став (з) во рамки на 146 (1).  |
| **Член 147 став (5)** | (5) Надоместоците за користење на радиофреквенции што се платени за годината во која е отповикано одобрението не се враќаат во случаите од ставот (3) на овој член, со исклучок во случаите од ставот (1) на овој член кога се применува ставот (6-а) на член 31. | Измената ја предлагаме согласно обрзложеното за воведување на нов став (з) во рамки на 146 (1) и нов став (6-а) во член 31.  |
| **Член 166 став (4)** |  (4) Операторите  се должни веднаш од моментот на нарушување на безбедноста или  губење на интегритетот кое имало значително влијание врз функционирањето на мрежите или услугите,  на Агенцијата  да и достават известување  за истото. Доколку е тоа соодветно, Агенцијата, за истото,  може да ги извести националните регулаторни тела од други земји,   како и Европската агенцијата за безбедност на мрежи и информации (ENISA). Доколку истото е во интерес на  јавноста,  Агенцијата може да ја извести  јавноста или да побара од операторот да го стори тоа.  Исто така, доколку е тоа соодветно и во зависност од степенот на нарушување на безбедноста  или интегритетот на мрежите или услугите, Агенцијата за истото ќе го извести и националното тело за справување со компјутерски инциденти во Република Македонија. | Предложените измени се со цел целосно усогласување на овој став со “par. 3, Article 13a - Security and integrity, DIRECTIVE 2009/140/EC OF THE EUROPEAN PARLIAMENT AND OF THE COUNCIL of 25 November 2009 amending Directives 2002/21/EC on a common regulatory framework for electronic communications networks and services”, кој гласи:3. Member States shall ensure that undertakings providing public communications networks or publicly available electronic communications services notify the competent national regulatory authority of a breach of security or loss of integrity that has had a significant impact on the operation of networks or services... |
| **Член 167 став (1)** | **Член 167****Нарушување на безбедноста на личните податоци**1. Во случај на нарушување на безбедноста на личните податоци, операторот на јавни електронски комуникациски услуги, е должен, веднашод моментот на утврдување на нарушувањето на безбедноста на личните податоци, да достави до Агенцијата и Дирекцијата за заштита на личните податоци известување за нарушување на безбедноста на личните податоци.
 | Предложените измени се со цел целосно усогласување на овој став со “par 3, Article 4 (Security), Personal Data and Protection of Privacy Ammended Directive 2009”, кој гласи:In the case of a personal data breach, the provider of publicly available electronic communications services shall, without undue delay, notify the personal data breach to the competent national authority. |
| **Член 168 став (1)** | (1) Заради обезбедување на доверливост на комуникациите и соодветните податоци за комуникациски сообраќај преку јавни електронски комуникациски мрежи и јавни електронски комуникациски услуги, забрането е слушање, прислушкување, чување или секој облик на пресретнување или надзор над комуникациите и соодветните податоци за комуникациски сообраќај од страна на лица што не се корисници, без добиена согласност од корисниците за кои се работи, освен во случаите утврдени во член 175 од овој закон или друг закон в | Вип оператор ги предлага овие измени со цел доведување на овој став во формата во која што првично беше предложен во работната верзија објавена во ноември 2013 година. Посочуваме дека на овој начин истиот ќе се усогласи и со “Article 5 – Confidentiality of the communications од Personal Data and Protection of Privacy Directive 2002)”. |
| **Член 169 став (7)** | 1. Операторите се должни податоците за комуникациски сообраќај од ставовите (2) и (3) на овој член да ги чуваат во Република Македонија.
 | Посочуваме дека обврската за **обработување** на овие податоци во рамки на државата **е прекумерна, не соодветствува со поставените цели на Законот и е на штета на операторите и пазарот за електронски комуникации односно неговиот развој**. Ова пред се ако се имаат во предвид светските трендови во телекомуникациската индустрија како “Network Virtualization” и “Cloud Services” кои се повеќе се воведуваат за подобрување на оперативноста на операторите преку експлоатација на економија на обем во глобални рамки и можност нови и иновативни услуги да бидат произведени на економски исплатлив начин и да бидат ценовно прифатливи за корисниците. Една од главните предности на овие напредни технолошки принципи е токму тоа што за цели на намалување на трошоците обработката на податоците од било која природа е независна од локацијата и истото се повеќе се користи во телекомуникациски групации кои имаат операции во повеќе од една држава. Веруваме дека ќе се сложите дека Република Македонија не треба да биде исклучок од овие трендови, туку напротив треба со својата регулативна рамка истите да ги промовира за цели на развој на индустријата и во интерес на претплатниците. Така, евентуалното наметнување на обврска за обработка на овие податоци во Република Македонија за операторите кои сега тие податоци ги обработуваат преку системи кои се лоцирани во државите на своите “сестрински” компании од групациите на кои припаѓаат, би значело непотребна инвестиција (изразена во неколку милиони евра) како резултат на носењето и поставувањето на тие системи во нашата држава. Воедно, управувањето и одржувањето на овие системи би причинило значително зголемени оперативни трошоци и непотребно зафаќање на поголем број дополнителни човечки ресурси. Во оваа насока би сакале да посочиме дека во рамки на релевантните директиви од регулативната рамка на Европската Унија од 2009 година, **НЕ** се утврдени било какви обврски и ограничувања на страна на операторите за тоа каде ќе ги обработуваат податоците за комуникациски сообраќај кои се потребни за пресметка на трошоците настанати при користење на услугите од страна на претплатниците. Следствено бидејќи не постојат реални цели кои би се постигнале со ова ограничување, **предлагаме ставот (7) од член 169 да се измени т.ш. зборовите “и обработуваат”** **да се избришат и да НЕ бидат составен дел од истиот.**  Воедно, искрено се надеваме дека Министерството за информатичко општество и администрација како предлагач на Законот ќе ни излезе во пресрет и ќе го прифати овој предлог. |
| **Член 170 став (3)**  |  | По направената иницијална анализа, техничките служби на Вип оператор утврдија дека не постои техничка можност да се реализира бараното во овој став. Следствено предлагаме истиот да се избрише.  |
| **Член 170 став (5)** |  | По направената иницијална анализа, техничките служби на Вип оператор утврдија дека не постои техничка можност да се реализира бараното во овој став. Дополнително, посочуваме дека со оглед на тоа што не постои утврдена обврска за обезбедување на CLI на меѓународно ниво, на овој начин успешноста на меѓународните повици значително ќе се намали. |
| **Член 173** | О | По направената сеопфатна анализа, техничките служби на Вип оператор утврдија дека не постои техничка можност да се реализира бараното во овој став. Следствено предлагаме истиот да се избрише.  |
| **Член 174 став (6) НОВ** | (6) Операторите на јавни комуникациски мрежи и давателите на јавни комуникациски услуги имаат право на своите корисници да им испраќаат информативни пораки во електронска форма при воведување на нови типови на услуги или променети и нови комерцијални услови на користење на постоечките јавни комуникациски услуги (нови тарифни модели, промотивни понуди, пакети на услуги итн.). Испраќањето на овој тип на пораки не потпаѓа под режимот на небарани комуникации т.е. директен маркетинг и за нивно испраќање не е потребна претходна согласност од корисниците на услугите. | Вип оператор посочува дека секој оператор има потреба од постоење на канал за директна комуникација со своите корисници, преку кои може од прва рака да ги информира за новите понуди, промоции, тарифни модели и пакети на услуги. Ваквото информирање е од обострана корист, затоа што секој корисник ќе може брзо и едноставно да добие персонализирана информација и навремено да активира одреден тип на услуга/пакет на услуги или да промени тарифен модел, согласно неговите потреби и начин на користење на услугите така што корисниците ќе може да остварат заштеда при користењето на услугите кои им се најпотребни и најмногу користени. Специфичноста на електронските комуникациски услуги овозможува ваквото доставување на информации да биде брзо, директно и персонализирано по типови на корисници и согласно нивните кориснички навики и образци на користење на услугите. Следствено, за цели на јасност го предлагаме воведувањето на став (6) во рамки на овој член. |
| **Член 176 став (3)** | (3) Операторите се должни податоците од ставот (1) на овој член и сите други неопходни информации што се однесуваат на овие податоци, по барање да им ги достават на надлежните органи, без дополнителна обработка и под услови и постапка утврдени со закон.  | За цели на избегнување на можни двојни толкувања и неусогласености и пред се во интерес на потребите на надлежните органи, сметаме дека е неопходно да се дополни овој став т.ш. ќе биде јасно прецизирано дека операторите треба да ги осигураат на располагање сите податоци за кои имаат обврска да ги задржат согласно став (1), без притоа да вршат било каква дополнителна обработка на истите. Во спротивно, постои реална можност како резултат на обработка да дојде до губење или оштетување на зачуваните податоци што ќе биде на штета на користењето на тие податоци од страна на надлежните органи кои пак сметаме треба единствено да имаат право на обработка согласно нивните реални потреби и цели. |
| **Член 176 став (4)**  | 1. Операторите на јавни електронски комуникациски мрежи и/или услуги се должни да ги обезбедат сите неопходни технички средства (сервери/медиуми за запишување на податоци) и организациони мерки за задржување на податоците за електронските комуникации од член 178 од овој закон, на нивен сопствен трошок.
 | Предлог измената е за цели на допрецизирање на типот на бараните и неопходни технички средства.  |
| **Член 178 став (5)**  | 1. Операторите се должни да ги задржат податоците од ставови (1) и (3) на овој член за период од 12 месеци од датумот на извршената комуникација.
 | На основа на утврденото во “Article 6 - Periods of retention - DIRECTIVE 2006/24/EC OF THE EUROPEAN PARLIAMENT AND OF THE COUNCIL of 15 March 2006 on the retention of data generated or processed in connection with the provision of publicly available electronic communications services or of public communications networks and amending Directive 2002/58/EC”:“Member States shall ensure that the categories of data specified in Article 5 are retained for periods **of not less than six months and not more than two years** from the date of the communication.”,Вип оператор е на став дека предложениот период како максимална горна граница на чување на податоци е прекумерно долг и за истиот не постои реална практична потреба, пред се ако се има во предвид дека чувањето на обемните податоци од член 178 е процес за кој се неопходни сериозни капитални инвестиции и за кои има значителни трошоци за одржување и ажурирање на системите за задржување на податоците. Од тука сметаме дека обременоста на страна на операторите пред се од финансиски аспект и од аспект на инволвирани човечки ресурси ќе биде значително помала ако предложениот период двојно се намали, а при тоа останувајќи за 6 месеци над пропишаната долна граница во рамки на директивата на Европската Комисија. За пример би ја издвоиле и Австрија, каде е утврден рок на задржување од 6 месеци. |
| **Член 178 став (6) и (7)** |  | **Посочуваме дека НЕ постои реална техничка можност за исполнување на таква обврска**. Во оваа насока би сакале да посочиме дека во рамки на *“DIRECTIVE 2006/24/EC - OF THE EUROPEAN PARLIAMENT AND OF THE COUNCIL”* се утврдени податоците што се задржуваат со цел идентификација на опремата на корисникот (член 5 1.е)) и со цел идентификација на локацијата на опремата (член 5 1.f)), но како што е јасно наведено во ставовите (11), (12) и (23) и во ставовите 1. и 2. од член 5 на истата Директива, податоците се задржуваат само доколку се генерирани во “процесот на обезбедување на комуникациските услуги од интерес” *(“concerned in the process of supplying the communication services concerned”*), а не и во случајот кога нема активност на телекомуникациската опрема како што се предлага во член 178 став (6), односно кога не се обезбедува комуникациска услуга. Поинаку кажано, задржувањето на податоци поврзани со сигнализациски информации помеѓу мрежните елементи и опремата на корисникот не е утврдено во рамки на *“DIRECTIVE 2006/24/EC”*, со што не постои соодветен стандард во индустријата и од тука во ниту една земја членка на Европската Унија или воопшто во Европа не постои обврска на страна на операторите за зачувување на било какви податоци кога не постои корисничка активност. Следствено, **предлагаме ставовите (6) и (7) од член 178 да се изземат и да не бидат составен дел од “НОВИОТ ЗАКОН ЗА ЕЛЕКТРОНСКИТЕ КОМУНИКАЦИИ”**  |
| **Член 186**  | **Член 186****Прекршочни санкции**1. На правното лице за сторен прекршок од членовите 180, 181, 182,183 и 184 на овој закон покрај глобата може да му се изрече и прекршочна санкција забрана на вршење на определена дејност во траење од шест месеца до три години, а може да му се изрече и прекршочна санкција одземање на предмети со кои е сторен прекршокот.
2. На одговорното лице во правното лице за сторен прекршок од членовите 180, 181, 182, 183 и 184 на овој закон, покрај глобата, може да му се изрече и прекршочна санкција забрана за вршење професија, дејност или должност во траење од три месеца до една година.
3. На трговец поединец за сторен прекршок од членовите 180, 181, 182, 183 и 184 на овој закон, покрај глобата, може да му се изрече и прекршочна санкција забрана за вршење професија, дејност или должност во траење од три месеца до една година, а може да му се изрече прекршочна санкција одземање на предмети со кои е сторен прекршокот.
4. На физичко лице за сторен прекршок од членот 185 на овој закон, покрај глобата, може да му се изрече и прекршочна санкција одземање на предмети со кои е сторен прекршокот.
 | Вип оператор смета дека е несоодветно тоа што согласно предложената верзија на член 186 дури и за најтривијален прекршок покрај казна мора да се изрече и прекршочна санкција  “забрана на вршење на определена дејност во траење од шест месеца до три години” и дополнително на одговорното лице на правното лице за сторен прекршок од членовите 180, 181, 182, 183 и 184 на овој закон, покрај глобата, ќе му се изрече и прекршочна санкција “забрана за вршење професија, дејност или должност во траење од три месеца до една година”. Сметаме дека членот треба да има не облигаторна туку алтернативна поставеност, односно такви прекршочни санкции да може да се изрекуваат согласно со околностите на самиот прекршок, а да не мора да се изречат по сила на закон, како што е сега. Така, сметаме дека автоматската примена на прекршочна санкција “забрана на вршење на определена дејност” е премногу ригорозна, поради што предлагаме во смисол на член 119 од Хрватскиот ЗЕК изрекувањето на ваква прекршона санкција да остане како можност но не и задолжителна за изрекување од страна на прекршочниот орган што ја води постапката (Судот или АЕК). Во спротивно судовите ќе немаат избор и во секој случај ќе ги изрекуваат ваквите прекршочни санкции, што може да биде со многу поголеми последици од самата казна освен во случаите од член 180 и 181. Од тие причини предлагаме во сите членови каде е спомната прекршочна санкција зборовите “’ќе му се изрече...” да се заменат со зборовите “може да му се изрече...” |
| **Член 186-а НОВ** | **Член 186-а НОВ**Посредување.... | По примерот од постојниот Закон за електронските комуникации, Вип оператор е на став дека и НОВИОТ ЗЕК треба да содржи одредби со кои на сторителот на прекршокот може да му овозможи посредување со цел постигнување на спогодба со која треба да се утврдуваат неговите обврски, а особено: висината (намалување за најмалку една половина од максимум пропишаната глоба за прекршокот) и начинот на плаќање на глобата, како и мерките кои треба да ги превземе сторителот за отстранување на последиците од прекршокот. За таа цел предлагаме соодветно, адаптирање на ставовите од член 143-а од постојниот во рамки на НОВИОТ ЗЕК. |
| **Член 190 став (3) НОВ** | (3) Операторите ќе ги обезбедат сите неопходни технички средства и организациони мерки од членот 176 став (4) од овој закон во рок од 18 месеци од денот на влегување во сила на овој закон. | Поаѓајќи од огромните зафати кои треба операторите да ги направат со цел да ги обезбедат сите неопходни технички средства и мерки за задржување на податоците за електронските комуникации од член 178, пред се од аспект на периодот потребен за избор на соодветен вендор од кој ќе се набават соодветните технички средства, потоа од аспект на логистика за тие средства како и нивна техничка имплементација и адаптација со постојните системи на операторите, искуствата покажуваат дека потребни се најмалку 18 месеци со цел задржувањето на податоците да функционира согласно целите на овој закон.Следствено бараме воведување на преоден рок кој ќе го овозможи истото.  |